Կրիպեր (Minecraft)

**Կրիպեր** (), կանաչ չորքոտանի արարած, *[[Minecraft]]* համակարգչային խաղի թշնամական մոբերից մեկը։ Խաղում կրիպերը գրեթե լուռ մոտենում է խաղացողի կերպարին և պայթում. նման պայթյունը ոչնչացնում է շրջակա բլոկները: 2009 թվականի սեպտեմբերի 1-ին կրիպերն առաջին անգամ ավելացվել է խաղի ալֆա թարմացումներից մեկում։ Այն *Minecraft*-ի պաշտոնական խորհրդանիշներից մեկն է և լայնորեն օգտագործվում է գովազդային և հուշանվերային արտադրանքներում:

## Բնութագիր
*Minecraft*-ում խաղացողը հայտնվում է խորանարդիկներից կազմված մեծ աշխարհում: Աշխարհի յուրաքանչյուր տարածք պարունակում է մեծ թվով թշնամիներ: Կրիպերները թշնամիների ամենատարածված տեսակներից են: Այս մոբերը գրեթե լուռ են, քանի դեռ մոտ չեն խաղացողին. թիրախի մոտ կրիպերը պայթում է. նման պայթյունը սպանում է ինքնին կրիպերին, ոչնչացնում շրջակա բլոկները և վնասում խաղացողի առողջությանը։ Նախքան իրեն և խաղացողին պայթեցնելը, կրիպերը թույլ ֆշշոց է արձակում: Խաղի ավելի բարձր դժվարության մակարդակներում նրանք կարող են սպանել երկաթե զրահով խաղացողին մեկ պայթյունով, կամ թողնել նրան երկու սիրտ, եթե նա ադամանդե զրահով է։ Վահանը կարող է մեղմացնել պայթյունի վնասը: Չորքոտանի արարածը նույնպես օգտակար է խաղացողի համար. նա *Minecraft*-ում երաժշտական ​​սկավառակներ ստանալու երկու եղանակներից մեկն է։ Կրպերին պետք է նետահարի կմախքը կամ նրա ենթատեսակը՝ ձնակմաղքը, որպեսզի նրանից ընկնի երաժշտական ​​սկավառակ։ Ամենատարածված սկավառակները, որոնք ընկնում են մոբից՝ «Cat» և «13»: Մոբից կարող է նաև վառոդ ընկնել։

### Լիցքավորված կրիպեր
Լիցքավորված կրիպերը սովորական կրիպերների ենթատեսակ է։ Ժամանակի ընթացքում մշակողները որոշեցին, որ կրիպերները բավականաչափ անկանխատեսելի չեն և ավելացրին նրանց ավելի կործանարար դարձնելու միջոց. կայծակի հարվածի դեպքում կրիպերները լիցքավորվում և պայթում են կրկնակի ուժգնությամբ: Այս տեսակի կողմից սպանված մոբերից գլուխներ են ընկնում, որոնք կարելի է կրել որպես դիմակ:

## Պատմություն
Ինչպես ավելի ուշ *Minecraft*-ի մշակող Մարկուս «Նոչ» Պերսոնը խոստովանեց, որ մոբը պատահաբար ստեղծվել է խոզի մոդելավորման ժամանակ: Մարկուսը խառնել է խոզի երկարությունն ու բարձրությունը, ինչի արդյունքում առաջացել է կրիպերը։ Նոչը մոբին ավելացրեց կանաչ հյուսվածքներ և ագրեսիվ պահվածք:Այդ պահին Նոչը մտածեց, որ շատ սարսափելի է, երբ ինչ-որ տարօրինակ բան է շրջում և նայում քեզ: Ուստի նա որոշեց Կրիպերին թողնել որպես հրեշ։ Նրա ընկերն ասաց, որ լավ կլիներ, եթե այն պայթի:։2009 թվականի սեպտեմբերի 1-ին հրեշը ստացավ «Կրիպեր» անունը և ավելացվեց խաղի ալֆա տարբերակներից մեկում՝ - 0.24_SURVIVAL_TEST_03։ Նույնիսկ *Minecraft*-ի ալֆա տարբերակներում կրիպերների պայթուցիկ ուժը իրական սպառնալիք էր, և նրանք երբեք չեն դադարել վտանգավոր լինել։ Կրիպերների սկզբնական գույնը մուգ կանաչն էր։ Այնուամենայնիվ, 2021 թվականին հետաքննության ընթացքում պարզվեց, որ Պերսոնը պարզապես վերցրել է սաղարթի հյուսվածքը, որը ստանդարտ *Minecraft* բլոկներից մեկն է, և դրան հատկանշական դեմք է ավելացրել։ Նոր թարմացումների թողարկմամբ թշնամական մոբը ստացավ նոր հյուսվածք, ձայն և յուրահատուկ վարքագիծ: Սկզբում կրիպերները պարզապես հարձակվում էին խաղացողի կերպարների վրա, ինչպես մյուս մոբերը և պայթում էին միայն այն ժամանակ, երբ խաղացողը սպանում էր նրանց, բայց Նոչը որոշեց, որ դա բավարար չէ և պայթյունը դարձրեց մոբի հիմնական հարձակումը:

## Ազդեցություն
### Հանրահայտություն և ճանաչում
Իր առաջին հայտնվելուց անմիջապես հետո կրիպերը դարձավ բազմաթիվ համացանցային մեմերի, ֆան-արտի և տեսախաղի արտադրանքի թեմա։ Մոբը դարձավ *Minecraft*-ի պաշտոնական խորհրդանիշը այն բանից հետո, երբ նրա դեմքը ավելացվեց լոգոյի A-ին, և այդ ժամանակվանից ի վեր *Minecraft*-ի լոգոն այդպես էլ մնաց։ *Minecraft* ապրանքանիշի ամենավաղ արտադրանքներից մի քանիսը, այդ թվում Կրիպերի փափուկ խաղալիքներ էին: Մի քանի տարի անց հայտնվեցին շապիկներ, խաղալիքներ, սպորտային վերնաշապիկներ, լամպեր և նույնիսկ Աստվածաշնչի ծածկոցներ՝ մոբի պատկերով։

*Sportskeeda* կայքում կիպերի ֆշշոցը ճանաչվել է *Minecraft*-ի ամենասարսափելի ձայնը: Խաղացողները ճանաչեցին կրիպերին որպես նյարդայնոցնող և վտանգավոր մոբը։

### «Revenge»
2011 թվականին ամերիկացի բլոգեր CaptainSparklez-ը (Ջորդան Մարոն) և TryHardNinja-ն գրեցին «Revenge» երգը, որը բաղկացած է երգիչ Աշերի «DJ Got Us Fallin' in Love» երգի վոկալից։ Երգը պատմում է մի հերոսի մասին, ով հանքափորում ռեսուրսներ էր կորզում և վախենում էր կրիպերներից։ 2019 թվականի հուլիսին՝ երգի թողարկումից 8 տարի անց, երգը հիշվեց Discord խաղային մեսենջերում։ Այնուհետև վիդեոբլոգեր ՓյուԴըՓայ-ն, ով վերջին երեք շաբաթվա ընթացքում հրապարակում էր միայն Minecraft-ի մասին տեսանյութեր, նկատեց նոր մեմ և ներառեց այն Meme Review բաժնի հաջորդ համարում։ Բանն այն է, որ խաղի պատճառ է դարձել «Revenge» տեքստը, որը հաճախ բեմադրվում է մեկնաբանություններում և ընդհանուր չաթերում։ Մի քանի օգտատերեր պետք է տող առ տող մուտքագրեն երգի բառերը: Առաջին հաղորդագրությունը պետք է լինի «Creeper», երկրորդը՝ «Aw, man»: Եթե ​​տեքստը գրելիս օգտատերերից մեկը սխալ է թույլ տվել կամ գրել է թեմայից դուրս, բոլորը սկսում են նորից։ Նրանք սկսեցին Յություբում չաթերից հոլովակներ տեղադրել, որոնցում մարդիկ փորձում են կատարել առաջադրանքը, բայց դրանք անհաջող են: Չելենջը հայտնի դարձավ որպես «Creeper Challenge» և «Creeper, Aww Man»: Genius կայքում երգը զբաղեցրել է առաջին հորիզոնականը 2019 թվականի հուլիս և օգոստոս ամսական հիթ-չարթերում։

### Փաթիլներ
2020 թվականի հուլիսին Mojang Studios-ի և Kellogg's-ի համատեղ համագործակցությունը հանգեցրեց Minecraft Creeper Crunch-ի հայտարարությանը, որը *Minecraft* ապրանքանիշով պաշտոնական հացահատիկ է, որի փաթեթավորման վրա ակնհայտորեն կա կրիպեր: Հացահատիկը պարունակում է կանաչ մարշմելոու խորանարդիկներ՝ դարչինի համով: Minecraft Creeper Crunch-ի յուրաքանչյուր տուփ ներառում է ծածկագիր՝ հագուստի 10 իրերից մեկը բացելու համար, ինչպիսիք են բաճկոնները և անձրևանոցները: Հացահատիկը հայտնվել է ԱՄՆ խանութներում 2020 թվականի օգոստոսի վերջին:

## Ծանոթագրություններ

Կատեգորիա:Կերպարներ այբբենական կարգով
Կատեգորիա:Համացանցային մեմեր
Կատեգորիա:Հորինված էակներ
Կատեգորիա:Պայթյուններ